На основу члана 37. Статута Града Ниша (« Службени лист Града Ниша», број 88/2008), Скупштина Града Ниша, на седници од 2016. године, донела је

О Д Л У К У

О ПРЕСТАНКУ ВАЖЕЊА ОДЛУКЕ О ОСНИВАЊУ ЈАВНОГ ПРЕДУЗЕЋА

ЗА РАДИО И ТЕЛЕВИЗИЈСКУ ДЕЛАТНОСТ ''НИШКА ТЕЛЕВИЗИЈА''

**Члан 1.**

Престаје да важи Одлука о оснивању Јавног предузећа за радио и телевизијску делатност «Нишка телевизија» («Службени лист Града Ниша», број 51/2013 – пречишћен текст).

**Члан 2.**

**Ова одлука ступа на снагу осмог дана од дана објављивања у «Службеном листу Града Ниша».**

**Број:**

**У Нишу,**

**СКУПШТИНА ГРАДА НИША**

Председник

Проф. др Миле Илић

***Образложење***

У августу 2014. године Скупштина Републике Србије донела је Закон о Јавном информисању и медијима медијима („Службени гласник РС“, бр.83/2014) , Закон о електронским медијима,("Службени гласник РС", бр. 83/2014), Закон о јавним медијским сервисима („Службени гласник РС“, бр.83/2014) , и Закон о приватизацији („Службени гласник РС“, бр.83/2014).

Према овим Законима НТВ је била у процесу приватизације који је требало да се оконча до 01.07.2015 године.

На основу члана 21. став 7. Закона о приватизацији („Службени гласник РС”, број 83/2014), члана 32. Закона о локалној самоуправи („Службени гласник РС“, број 129/07 и 83/14-др.закон), члана 37 Статута Града Ниша (''Службени лист града Ниша'', број 88/2008) и предлога Министарства привреде, Скупштина Града Ниша, на седници од 14.05.2015. године, донела је Одлуку о моделу и методу приватизацијејавног предузећа за радио и телевизијску делатност „Нишка телевизија“ Ниш, (''Службенилист Града Ниша'', број 35/2015).

На основу Закона о изменама и допунама Закона о приватизацији ''Службени гласник РС'' број 46/15 и Закона о изменама и допунама Закона о јавном информисању и медијима ''Службени гласник РС'' број 58/2015, рок за приватизацију медија продужен је до 31.10.2015.године, и у складу са изменама и допунама наведених закона, Скупштина Града Ниша, је на седници одржаној 24. јуна 2015.године, донела нову Одлуку о моделу и методу приватизације јавног предузећа за радио и телевизијску делатност „Нишка телевизија“ Ниш, (''Службенилист Града Ниша'', број 53/2015).

Нишка телевизија продата је 07.10.2015. конзорцијуму који чине “Народне новине” и директорка ТВ Зона плус Слађана Остојић. Поступак приватизације ЈП за радио и телевизијску делатност „Нишка телевизија“ је окончан 09.11.2015. године закључивањем Уговора о продаји капитала ЈАВНО ПРЕДУЗЕЋЕ ЗА РАДИО И ТЕЛЕВИЗИЈСКУ ДЕЛАТНОСТ „НИШКА ТЕЛЕВИЗИЈА“,НИШ.

У складу са напред наведеним донета је одлука као у диспозитиву.

НАЧЕЛНИК

Небојша Стевановић